

**Šilalės rajono savivaldybės**

**MERAS**

potvarkis

DĖL ŠILALĖS RAJONO SAVIVALDYBĖS TARYBOS 19 POSĖDŽIO SUŠAUKIMO

2024 m. liepos 18 d. Nr. T3-293

Šilalė

Vadovaudamasis Lietuvos Respublikos vietos savivaldos įstatymo 17 straipsnio 9 dalimi, 27 straipsnio 2 dalies 4 punktu:

1. Š a u k i u 2024 m. liepos 25 d. 10.00 val. Šilalės rajono savivaldybės posėdžių salėje Šilalės rajono savivaldybės tarybos 19 posėdį.

2. T e i k i u Šilalės rajono savivaldybės tarybai svarstyti šiuos klausimus:

2.1. Dėl didžiausio leistino Šilalės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus patvirtinimo.

Pranešėja Vilma Kuzminskaitė.

2.2. Dėl pavedimo derinti dokumentų ir bylų apskaitos dokumentus ir dokumentacijos planus.

Pranešėja Geda Kačinauskienė.

2.3. Dėl Šilalės rajono savivaldybės tarybos 2023 m. kovo 30 d. sprendimo Nr. T1-26 „Dėl Šilalės rajono savivaldybės tarybos veiklos reglamento patvirtinimo“ pakeitimo.

Pranešėja Geda Kačinauskienė.

2.4. Dėl Šilalės Dariaus ir Girėno progimnazijos nuostatų patvirtinimo.

Pranešėja Vilija Vainorienė.

2.5. Dėl Šilalės švietimo pagalbos tarnybos nuostatų patvirtinimo.

Pranešėja Vilija Vainorienė.

2.6. Dėl įsipareigojimo skirti lėšas Laukuvos Šv. Kryžiaus atradimo parapijos projektui „Laukuvos Šv. Kryžiaus atradimo bažnyčios aktualizavimas jį pritaikant kultūrinėms ir / ar socialinėms reikmėms“.

Pranešėja Vilija Vainorienė.

2.7. Dėl leidimo rengti ir teikti paraišką projektui „Švietimo pagalbos ir koordinuotai teikiamų paslaugų užtikrinimas“.

Pranešėja Silva Paulikienė.

2.8. Dėl leidimo teikti projekto įgyvendinimo planą „Apsaugoto būsto paslaugų plėtra Šilalės rajono savivaldybėje“.

Pranešėja Jurgita Pryšmantė.

2.9. Dėl kitos paskirties valstybinės žemės sklypo, kadastro Nr. 8760/0006:51, dalies, esančios Šilalės mieste, Parko g. 2, nuomos.

Pranešėja Jurgita Pryšmantė.

2.10. Dėl pritarimo projektui „Viešojo transporto paslaugų prieinamumo didinimas Tauragės regione".

Pranešėja Jurgita Pryšmantė.

2.11. Dėl Šilalės rajono savivaldybės tarybos 2018 m. lapkričio 29 d. sprendimo Nr. T1-245 „Dėl Šilalės rajono savivaldybės vietinės reikšmės kelių ir gatvių sąrašo patvirtinimo“ pakeitimo.

Pranešėja Jurgita Pryšmantė.

2.12. Dėl Budinčio ir nuolatinio globotojo, globėjo (rūpintojo) ir globos centro veiklos organizavimo Šilalės rajono savivaldybėje tvarkos aprašo patvirtinimo.

Pranešėja Reimunda Kibelienė.

2.13. Dėl Šilalės rajono savivaldybės finansinio turto investavimo ir UAB ,,Šilalės autobusų parkas“ įstatinio kapitalo didinimo.

Pranešėja Reimunda Kibelienė.

2.14. Dėl nekilnojamojo turto pirkimo savivaldybės nuosavybėn.

Pranešėja Reimunda Kibelienė.

2.15. Dėl valstybės turto perėmimo, įregistravimo Šilalės rajono savivaldybės nuosavybėn ir perdavimo valdyti, naudoti ir disponuoti juo patikėjimo teise Šilalės rajono savivaldybės administracijai.

Pranešėja Reimunda Kibeleinė.

2.16. Dėl tiesiogiai stebimo trumpo gydymo kurso paslaugų teikimo.

Pranešėja Ineta Butvidienė.

2.17. Dėl Šilalės rajono savivaldybės Paršežerio ežero maudyklos sveikatos saugos reikalavimų užtikrinimo.

Pranešėja Ineta Butvidienė.

2.18. Dėl Šilalės rajono savivaldybės tarybos 2024 m. balandžio 25 d. sprendimo Nr. T1-123 „Dėl Šilalės rajono savivaldybės sveikatos rėmimo specialiosios programos įgyvendinimo ir kontrolės tvarkos aprašo patvirtinimo“ pakeitimo.

Pranešėja Ineta Butvidienė.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt ir vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

Savivaldybės meras Tadas Bartkus